Ka jalo, re ka reng ka tatelano ya losika lwa ga Mesia e bong Jesu? Ka dinako dingwe, tatelano eno ya losika e ne e tsamaya ka banna ba e leng maitibolo, mme gone, ga se ka metlha go neng go le jalo. Bajuda ba ne ba itse kgang eno e bile ba ne ba e amogela, ka gonne ba ne ba dumela gore Keresete o tla tsholelwa mo lelapeng lwa ga Dafide, morwa wa bofelo wa ga Jese.—Math. 22:42. Ka August 1941, re ne ra ya St. Louis, mme koo ke ne ka kopana le Mokaulengwe T. J. Sullivan yo o neng a tswa Bethele. O ne a tshotse lekwalo la me le le neng le bontsha gore ke modiredi yo o tlhomilweng, le ke neng ke le tlhoka ka ntlha ya ntwa e e neng e le gaufi le ka ntlha ya go bo batho ba ne ba bilediwa go ikwadisa mo sesoleng. Ke ne ka bolelela Mokaulengwe Sullivan gore mosadi wa me o ne a bereka nako e e neng e lekana le ya me mo bodireding le gore o ne a tla rata go nna mmulatsela le nna. Le fa gone lephata la bobulatsela le ne le ise le tlhongwe kwa kopanong, Mokaulengwe Sullivan o ne a kwadisa Marion go nna mmulatsela gone fela foo mme a re botsa jaana: “Lo ile go nna babulatsela kae morago ga kopano?” Re ne re sa itse. O ne a re: “Nnyaa lo se ka lwa tshwenyega. Lo tla kopana le mongwe mo kopanong yo o tswang kwa go tlhokegang babulatsela gone, mme bothata jwa lona bo tla bo bo rarabolotswe. Lo re kwalele fela lo re bolelele gore lo kae, mme re tla lo romelela lokwalo lwa kabelo.” Go ne ga nna fela jalo. Go ile ga diragala gore Mokaulengwe Jack DeWitt, yo e neng e le motlhanka wa kgaolo pele, a bo a itse batho kwa New Market, kwa Virginia, ba ba neng ba na le legae la babulatsela, le le neng le sa ntse le tlhoka babulatsela ba le mmalwa. Ka jalo, morago ga kopano, re ne ra ya New Market.